(ພາບປະກອບ)
ຕອນບ່າຍວັນທີ 12/07 (ຕາມເວລາ ຫວຽດນາມ), ສານກຳມະການປະຈຳ (PCA) ຢູ LaHay ໂຮນລັງ, ໄດ້ອອກຄຳຕັດສິນຄະດີ ຟີລີບຟິນ ຮ້ອງຟ້ອງ ຈີນ ທີ່ກ່ຽວຂ້ອງເຖິງການຂັດແຍ້ງກັນຢູ່ທະເລຕາເວັນອອກ. ຕາມຄຳຕັດສິນຂອງ PCA, ຄຳຮຽກສິດຂອງ ຈີນ ກ່ຽວກັບ “ບັນດາສິດປະຫວັດສາດ” ສຳລັບບັນດາເຂດທະເລນອນໃນ “ທາງ 9 ຕອນ” ແມ່ນຝືນກັບສົນທິສັນຍາຂອງສະຫະປະຊາຊາດກ່ຽວກັບກົດໝາຍທະເລປີ 1982 (UNCLOS). ຄຳຕັດສິນຢັ້ງຢືນວ່າ ຈີນ ໄດ້ກໍ່ຄວາມອັນຕະລາຍໃນໄລຍະຍາວສຳລັບລະບົບຊີວະພາບຫີນປະກາລັງຢູ່ໝູ່ເກາະ ເຈື່ອງຊາ. ຈີນ ບໍ່ມີພື້ນຖານດ້ານປະຫວັດສາດໃດ ກ່ຽວກັບເຂດທະເລຢູ່ທະເລຕາເວັນອອດ ແລະ ປັກກີງ ບໍ່ມີພື້ນຖານນິຕິກຳ ເພື່ອຍົກອອກບັນດາຖະແຫຼງການກ່ຽວກັບ “ບັນດາອຳນາດປະຫວັດສາດ” ສຳລັບບັນດາແຫຼ່ງຊັບພະຍາກອນໃນອັນທີ່ ປັກກີງ ເອີ້ນວ່າ “ທາງ 9 ຕອນ” PCA ກໍ່ເນັ້ນໜັກວ່າ: ຈີນ ໄດ້ແຊກແຊງເຂົ້າບັນດາສິດຫາປາທີ່ເປັນມູນເຊື້ອຂອງ ຟີລີບຟິນ ຢູ່ ຫາດ Scarborough ໃນທະເລຕາເວັນອອກ.
ໂດຍບໍ່ຫົວຊາຕໍ່ການຄັດຄ້ານຈາກປະຊາຄົມສາກົນ, ຈີນ ພັດຖະແຫຼງອະທິປະໄຕສຳລັບ 80% ເນື້ອທີ່ທະເລຕາເວັນອອກຜ່ານຄຳຮຽກສິດ “ທາງ 9 ຕອນ”. ຈີນ ກໍ່ໄດ້ທຳການກໍ່ສ້າງບັນດາພື້ນຖານໂຄງລ່າງໃນບັນດາເກາະທຽມຢູ່ທະເລຕາເວັນອອກ. ວັນທີ 22/01/2013 ຟີລີບຟິນ ໄດ້ຍືນໃບຮ້ອງຂໍຂຶ້ນ PCA ເພື່ອຟ້ອງຮ້ອງຄຳຮຽກສິດຂອງ ຈີນ ກ່ຽວກັບອຳນາດອະທິປະໄຕ, ສິດພິພາກສາ ແລະ “ບັນດາອຳນາດປະຫວັດສາດ” ສຳລັບບັນດາເຂດທະເລນອນໃນທາງ 9 ຕອນ ແມ່ນຝືນກັບ UNCLOS 1982 ກາຍຂ້າມບັນດາຂໍ້ກຳນົດ ເຊິ່ງ ຈີນ ສາມາດຮຽກຮ້ອງຕາມສົນທິສັນຍາ.
(ແຫຼ່ງຄັດຈາກ VOV)